Visit Site
Recommended byColombia
తాజాగా ట్రైలర్‌లో రామ్ తన ఎనర్జిటిక్ పెర్ఫామెన్స్‌తో ఆకట్టుకుంటున్నాడు. ట్రైలర్ రొటీన్‌గానే అనిపించినా... లవ్, ఎమోషన్, సెంటిమెంట్ డైలాగ్స్ బాగా పేలుతున్నాయి. అనుపమ క్యూట్ లుక్స్‌తో మాయ చేస్తుంది. ‘స్కూల్ అయినా.. కాలేజ్ అయినా.. ఆఫీస్ అయినా జాయిన్ అయిన ఫస్ట్ డే అందరూ చేసే ఫస్ట్ పనేంటో తెల్సా.. అమ్మాయిల్లో ఎవరు బాగున్నారని అబ్బాయిలు.. అబ్బాయిల్లో ఎవరు బావున్నారని అమ్మాయిలు ఏరుకోవడం లాంటి డైలాగ్ ఆలోచింపచేస్తుంటే.. ‘అబద్ధాలు చెబితే అమ్మాయిలు పుడతారో తెలియదు కాని.. అబద్ధాలు చెబితే అమ్మాయిలు ఖచ్చితంగా పడతారు’ లాంటి డైలాగ్ నిజమే కదా అనిపించేదిగా ఉంది.
‘కూతురికి ఏదైనా చేశామన్న ఆనందంలో మందేసే వాడిని ఫాదర్ అంటారు. లవర్ రెజెక్ట్ చేసిందనే బాధలో మందేసే వాడిని లవర్ అంటారు’.., పెళ్లైన తరువాత అమ్మాయిలైఫ్ అమ్మ అవ్వడం వల్ల బావుంటుంది. పెళ్లికి ముందు అమ్మాయి లైఫ్ నాన్న ఉండటం వల్ల బావుంటుంది. ఈ సోదంతా చెప్తే వినడానికి బావుంటుంది’ లాంటి సంభాషణలు హీరో హీరోయిన్ల మధ్య చాలా ఫన్నీగా ఉన్నాయి. ఇక ఫైనల్‌గా ‘గుర్తుంచుకోవాలి గుర్తుంచుకోవాలి అనుకునే చదువును మర్చిపోతాం.. కానీ మర్చిపోవాలి మర్చిపోవాలి అనుకునే అమ్మాయిని మాత్రం .. దీనమ్మా! చచ్చేదాకా మర్చిపోలేం’ లాంటి ఎమోషనల్ డైలాగ్ సినిమా స్థాయిని పెంచేదిగా ఉంది.
ఇక ఈ మూవీ రిలీజ్ తదితర విషయానికి వస్తే.. నిర్మాత దిల్‌ రాజు సమర్పణలో శిరీష్, లక్ష్మణ్ నిర్మాతలుగా రూపొందిన ఈ ల‌వ్ ఎంట‌ర్‌టైన‌ర్ చిత్రంలో అనుపమతో పాటు ప్రీణీత కూడా సెకండ్ హీరోయిన్‌గా నటిస్తుంది. విల‌క్ష‌ణ న‌టుడు ప్ర‌కాశ్‌రాజ్, సురేష్‌, పోసాని కృష్ణ ముర‌ళి కీల‌క‌పాత్ర‌లో న‌టిస్తున్నారు. అక్టోబ‌ర్ 13న వైజాగ్‌లో ప్రీ రిలీజ్ వేడుకను నిర్వహించి.. ద‌స‌రా కానుకగా అక్టోబ‌ర్ 18న ప్ర‌పంచ వ్యాప్తంగా ప్రేక్షకుల ముందుకు రానుంది ‘హలో గురు ప్రేమకోసమే’.
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.